“ 'Oku fokotu'u mai 'e Sam ke ngaue'aki tokua 'a e "kete" ko e me'afua 'ape ia ke fua'aki 'a e ngaue kotoa pe 'oku fai he fonua ka e TUKU 'a e me'afua 'oku fua'aki 'a e "me'a 'oku lelei mo mahu'inga taha" 'oku ma'u mei 'a e "lelei lahi taha" ma'ae kotoa 'o e kakai mo e fonua fakakatoa.\n'Oku hange hono ngaue'aki 'a e "kete" ko e me'afua ko ha me'a 'oku ne fakatupu 'a e fakapikopiko mo e fakafalala ka 'oku hanga hono ngaue'aki ko e me'afua 'a e "me'a 'oku lelei mo ma'uhinga taha" 'o fakatupu mo faka'ai'ai hono ngaue'i 'a e fihitu'u mo e faingata'a ko e hala ia ki he faingofua mo e fiefia tu'uloa mo tolonga.\n'Oku lahilahi mo fakalalahi hono ngaue'aki 'a e me'a ko e "kete" ko e me'afua ke fua'aki 'etau mo'ui ko e ngaue pango hono fakamafola hala 'e 'Akilisi mo e kau Temo ta'e'iai ha'anau 'ilo lahi ki he Temo mo poto lahi he Temo 'o hange ko e komeni mo'oni mo malie 'a Ngutuofuiva mo Tevita Toutai 'i 'olunga 'a ia ko e ma'u 'a e Temo pe Tau'ataina tokua he tokotokoto 'o mohemohe pe mo ta'engaue mo ta'efai ha me'a pea toki malanga hake pe 'o "kai" mo fakafonu 'a e "kete."\n'Oku pehe 'a e lahilahi sai ange ma'u pe 'a e ako 'a e kainga Ha'apai ko 'enau katekina 'a e fiekaia mo faimatekina hono tau'i ta'etuku 'a e faingata'a, mohemohepo mo e fakapikopiko 'o nau tu'u hake ki 'olunga 'o ngaue malohi ke fakaako'i 'enau fanau ka e fakafiefiemalie pea iku 'o fo'i mo hola 'a Tongatapu mo Vava'u ka e si'aki 'a e ako 'o fakahokohoko ai pe 'a e vale, fakapo'uli mo e ta'eako.\n'Oku 'i ai lau ki ai 'a e kau Siaina ka kole ika ha taha pea 'oua 'e 'oange ha'ane mata'iika he ko 'osi pe 'ene kai ko 'ene 'osi mo ka'anga ia 'o hokohoko atu 'ene kolekole mo e siokai ika ka ko e me'a mahu'inga mo totonu ke fai ke 'oange ha'ane mata'u mo ako'i ke ne 'ilo mo poto he taumata'u ke kei hokohoko mo tolonga ma'u pe 'ene kaiika ko e hala ia ki he faingofua, fiefia mo e tau'ataina.\n'Oku 'uhinga mai 'a Sam ke 'oange pe ha'ane mata'iika ke fei mo fakafonu hono "kete" ka e hokohoko atu pe 'e kolekole mo e siokai mata'iika 'o kai pe ke 'osi mo tokotokoto mo fakapikopiko ka e 'ikai ke tu'u 'o fai ha nague ma'ae lelei fakalukufua 'a e fonua! ”